alexandrainst/scandi-wiki huggingface dataset:
Gansu

Gansu (kínverska: 甘肃; rómönskun: Gānsù) er landlukt er hérað í norðvestanverðu Kína. Höfuðborg hennar og stærsta borg er Lanzhou, í suðausturhluta héraðsins. Gansu er sjöunda stærsta stjórnsýsluumdæmi Kína að flatarmáli, (453.700 ferkílómetrar). 

Héraðið liggur á milli hásléttu Tíbets og Löss-hásléttunnar (stundum kölluð „Gula-framburðarsvæðið“). Það liggur að Mongólíu, Innri Mongólíu og Ningxia í norðri, Xinjiang og Qinghai í vestri , Sichuan í suðri og Shaanxi í austri. Gulafljót (eða Gulá) liggur í gegnum suðurhluta héraðsins. Hluti af hinni miklu Góbíeyðimörk er í Gansu. Í suðri rís Qilian-fjallgarðurinn til norðurs og vesturs. 

Gansu telur um um 25 milljónir íbúa. Þeir eru aðallega Han Kínverjar en einnig minnihlutahópar Hui, Dongxiang og Tíbeta. Á stórborgarsvæði höfuðborgarinnar Lanzhou eru um 5,3 milljónir manna.

Héraðið er eitt hið fátækasta í Kína. Hagkerfið byggir að miklu á námuvinnslu steinefna, sérstaklega sjaldgæfra jarðefna. Þá er ferðaþjónusta héraðinu mikilvæg enda á Qin-ríki uppruna sinn í því sem nú er suðaustur af Gansu og myndaði það fyrsta þekkta keisaradæmi Kína. Þá lá Norðursilkivegurinn forðum um Gansu.

Tenglar 

 Enskur vefur héraðsstjórnar Gansu.  Inniheldur ýmsar upplýsingar t.d. um sögu, skipulag, fréttir og ferðaþjónustu
 Vefur Britannica um Gansu. Inniheldur ýmsar upplýsingar um héraðið t.d. sögu, landslag, skipulag og markverða staði]

Heimildir 

 
 Blaðagrein um Silkiveginn og Gansu hérað í Morgunblaðinu, sunnudag 7. október 1990.

Tilvísanir 

Héruð í Kína
Guangxi

Guangxi (kínverska: 广西; rómönskun: Guǎngxī) er sjálfstjórnarhérað í  Suður-Kína sem á mörk að Víetnam og Tonkin flóa. Þetta fyrrum hérað varð Guangxi Zhuang sjálfstjórnarsvæðið (GZAR) árið 1958. Það nær yfir 237.600 ferkílómetra. Núverandi höfuðborg þess er Nanning.

Guangxi er þekkt fyrir heittemprað loftslag og hin háu og sérkennilegu tindafjöll, teakra og endalausar hrísekrur.

Í kínverskri sögu var lega Guangxi í fjöllum í suðurhluta Kína, talin mörk kínverskrar siðmenningar. Núverandi nafn "Guang" þýðir "víðátta" og hefur verið tengt svæðinu allt frá stofnun Guang-héraðs árið 226 e.Kr. Það fékk stöðu héraðsstigs meðan á Yuan-ættinni stóð, en jafnvel fram á 20. öldina var það talið opið, ónumið landsvæði.

Guangxi telur flesta íbúa þjóðarbrota í minnihluta í Kína, einkum Zhuang fólkið sem er um þriðjungur íbúanna. Auk Zhuang eru 11 aðrir þjóðernishópar; Han, Yao, Miao, Dong, Mulam, Maonan, Hui, Jing, Yi og Shui og Gelao. Að auki eru 44 önnur minni þjóðarbrot í Guangxi, þar á meðal Manchu, Mongólar, Kóreubúar, Tíbetar, Li og Tujia.

Ýmis svæðisbundin tungumál og mállýskur eins og Pinghua, Zhuang, kantónska, Hakka og Mín eru töluð við hlið [Mandarín|mandarínsku].

Árið 2020 voru íbúar Guangxi um 50,1 milljónir. Þeir eru aðallega Han Kínverjar en einnig minnihlutahópar Hui, Dongxiang og Tíbeta. Árið 2018 bjuggu um 7.2 milljónir íbúa í höfuðborginni Lanzhou.

Myndir

Tenglar 

 Enskur vefur Guangxi. Inniheldur ýmsar upplýsingar t.d. um sögu, skipulag, fréttir og ferðaþjónustu.
 Vefur Britannica um Guangxi. Inniheldur ýmsar upplýsingar um héraðið t.d. sögu, landslag, skipulag og markverða staði]

Heimildir 

 
 
 

 
Héruð í Kína
Borgir í Kína
Guizhou

Guizhou (eða Kweichow) (kínverska: 贵州; rómönskun: Guìzhōu) er landlukt  fjallahérað í suðvestur-Kína. Það liggur við austurenda Yungui hásléttunnar og er hálent í vestri og miðju. Héraðið á mörk að sjálfstjórnarsvæðinu Guangxi í suðri, Yunnan í vestri, Sichuan í norðvestri, risaborginni Chongqing í norðri og Hunan héraði í austri.

Íbúar höfuðborgarinnar Guiyang sem liggur í miðhluta Guizhou héraðs voru árið 2016 um 4,7 milljónir. 

Samkvæmt manntali Kína sem framkvæmt var árið 2020, bjuggu 38,6 milljónir í Guizhou héraði.

Lýðfræðilega séð er það eitt fjölbreyttasta hérað Kína. Minnihlutahópar telja meira en 37 prósent íbúanna, þar á meðal af þjóðarbrotum Miao, Bouyei, Dong, Tujia og Yi sem tala tungumál frábrugðin kínversku. Eitt helsta tungumálið í Guizhou er afbrigði af mandarín tungumálinu.

Dian-konungsdæmið, sem byggði núverandi landsvæði Guizhou, var innlimað af Han-ættinni árið 106 f.Kr. Guizhou var síðan formlega gert að héraði árið 1413 á valdatíma Ming-ættarinnar.

Ólíkt mörgum öðrum héruðum Kína hefur Guizhou ekki notið verulegs ávinnings af efnahagsumbótum síðari ára. Héraðið er þó ríkt af náttúrulegum, menningarlegum og umhverfislegum auðlindum. Skógrækt, orku- og námuvinnsla er mikilvægur hluti af efnahag héraðsins. En þrátt fyrir það er Guizhou álitið fremur fátækt og efnahagslega vanþróað hérað. Kínversk stjórnvöld hafa horft til Guizhou til að þróa gagnaver.

Myndir

Tenglar 

 Vefur Britannica um Guizhou. Inniheldur ýmsar upplýsingar um héraðið t.d. sögu, landslag, skipulag og markverða staði]

Heimildir

Tilvísanir 

 
Héruð í Kína
Bombus wurflenii

Bombus wurflenii er tegund af humlum, aðallega í fjallendi Evrópu.

Hún er yfirleitt svört með rauðgulan enda. Drottningar eru 19 - 22 mm langar, þernur 13 - 16 mm og druntar 14 til 16 mm. Tungan er mjög stutt, og kjálkarnir kröftugir.

Tilvísanir

Hunangsflugur
Bombus kashmirensis

Bombus kashmirensis er tegund af humlum, ættuð frá fjöllum mið-Asíu.

Hún er yfirleitt hvít fremst með svartan miðflekk, þar fyrir aftan hvít með gulan og svo rauðgulan enda. Drottningar eru um 17 mm langar, þernur 10 - 15 mm og druntar 15 til 16 mm. Tungan er stutt, og kjálkarnir kröftugir.

Tilvísanir

Hunangsflugur
Bombus campestris

Bombus campestris er tegund af humlum, útbreidd um Evrópu.
Hún sníkir á B. humilis og ryðhumlu (Bombus pascuorum), og stundum á B. pratorum.
Hún er svört með tvær gular rendur og stundum gul aftast. Annars er liturinn nokkuð breytilegur. Drottningar eru um 18 mm langar og druntar 15 til 18 mm. Tungan er stutt.

Myndir

Tilvísanir

Hunangsflugur
Botafogo de Futebol e Regatas

Botafogo de Futebol e Regatas er brasilískt knattspyrnufélag frá Botafogo hverfinu í Rio de Janeiro. Liðið var stofnað 1894.

Þó þeir keppi í fjölda mismunandi íþróttagreina er Botafogo aðallega þekktur fyrir samtökin fótbolta lið. Það spilar í Campeonato Brasileiro Série B, öðru stigi [[[brasilíska fótboltadeildarkerfisins]], og í  fylki  Ríó de Janeiro er fyrstur  ríkisdeild. Árið 2000 varð Botafogo í 12. sæti í atkvæðagreiðslu áskrifenda  FIFA Magazine  fyrir FIFA Club of the Century. 

Að auki er félagið með athyglisverðustu met í brasilísku knattspyrnunni, sem ósigraðustu leikina: 52 leikir milli 1977 og 1978; mest ósigraða leikjametið í  Brazilian Championship leikjunum: 42, einnig á árunum 1977 til 1978; mesta þátttöku leikmanna í alls leikjum landsliðs Brasilíu í knattspyrnu (miðað við opinbera og óopinbera leiki): 1.094 þátttökur og flestir leikmenn úthlutað í landslið Brasilíu fyrir  World Cup. Félagið á metið yfir stærsta sigur sem skráð hefur verið í brasilískum fótbolta: 24–0 gegn Sport Club Mangueira árið 1909.

Sigrar 
HM Félagsliða:3
1967, 1968, 1970
 Brasilískir meistarar: 2
1968,1995
 Brasilíska bikarkeppnin: 
1990 (Úrslit)
 Sao Paulo meistarar: 4
1962, 1964, 1966, 1998

Tengill 
 https://www.botafogo.com.br/ Heimasíða félagsins]
Brasilísk knattspyrnufélög
CR Vasco da Gama

Club de Regatas Vasco da Gama  er brasilískt knattspyrnufélag frá Rio de Janeiro. Liðið var stofnað árið 1898.

Sigrar 
Copa Libertadores:1
 1998
 Brasilískir meistarar: 4
 1974, 1989, 1997, 2000
 Brasilískir bikarmeistarar: 1
 2011

Völlur 
 Fullt nafn: Estádio São Januário
 Stærð: 	21,880

Stofnað 1909
Brasilísk knattspyrnufélög
Edvard Eriksen

Edvard Christian Johannes Eriksen (10. mars 1876, Kaupmannahöfn – 12. janúar 1959 smst.) var danskur myndhöggvari, og er hans einkum minnst fyrir Litlu hafmeyjuna. Hann bjó á Fuglabakkaveg á Friðriksbergi (Fuglebakkevej på Frederiksberg). Móðir hans var íslensk, Svanfríður Torfadóttir frá Brekku í Langadal við Djúp.

Hann lauk prófi frá danska listaháskólanum 1899 og sló nokkuð í gegn 5 árum síðar með verkinu(verkunum) Haabet (Vonin), en fyrir það verk hlaut hann hin árlegu dönsku verðlaun listaakademíunnar.

Árið 1902 hélt hann veglega sýningu á Charlottenborg. Frá 1908 var hann heiðursprófessor við listaháskólann í Carrara, á  Ítalíu.

Af verkum hans öðrum má nefna stórstyttur af Kristjáni 9. og Lovísu drottningu í Dómkirkjunni í Hróarskeldu, sem var úthöggvin úr marmara og tók smíðin 3 ár 1914-17. Ennfremur gerði hann verk á norður -og suðurhlið Ny Carlsberg Glyptotek með 10 táknum úr sandsteini með táknum úr vísindum og listum.

Árið 1930 var hann ráðinn í stöðu  við Thorvaldsens Museum og tveimur árum síðar var honum ánöfnuð viðurkenningin Dannebrogsorðan.

Danskir myndhöggvarar
GNK Dinamo Zagreb

GNK Dinamo Zagreb er króatískt knattspyrnufélag frá höfuðborginni Zagreb. Félagið var stofnað árið 1945. Það spilar heimaleiki sína á þjóðarleikvangi Króatíu, Stadion Maksimir.

Dinamo Zagreb urðu fjórum sinnum júgóslavneskir deildarmeistararar á árunum (1947/48, 53/54, 57/58 og 81/82) og unnu sjö sinnum Júgóslavíubikarinn á tímabilinu 1945-1991 á árunum 1951, 1960, 1963, 1965, 1969, 1980 og 1983. Dinamo lék einnig fram að lokaleik Messeby Cup 1962/63, þar sem þeir töpuðu gegn stórliði Valencia  eftir að hafa tapað 1-2 á heimavell, og 0-2 á útivelli. Árið 1966/67  tókst þeim að sigra Leeds United 2-0.

Zagreb hefur unnið króatísku deildina 23 sinnum eftir aðskilnaðinn frá Júgóslavíu og króatísku bikarkeppnina sextán sinnum.

Bestu leikmenn Króatíu hafa spilað með félaginu: Davor Suker, lék með félaginu frá 1989 til ársins 1991, Luka Modric frá 2003-2008.

Dinamo Zagreb er einnig heimsfrægt fyrir stuðningsmenn sína sem kallaðir eru Hooligan og Bad Blue Boys.

Árangur í deild

Titlar 
 Júgóslavneskir deildarmeistarar
 1948, 1952, 1958, 1982
 Júgóslavneskir bikarmeistarar
 1951, 1960, 1963, 1965, 1969, 1980, 1983
 Króastískir deildarmeistarar
 1993, 1996, 1997, 1998, 1999, 2000, 2003, 2006, 2007, 2008, 2009, 2010, 2011, 2012, 2013, 2014, 2015, 2016, 2018, 2019, 2020, 2021, 2022
 Króatískir bikarmeistarar
 1994, 1996, 1997, 1998, 2001, 2002, 2004, 2007, 2008, 2009, 2011, 2012, 2015, 2016, 2018, 2021
 Inter-Cities Fairs Cup
 1967/68

Tilvísanir

Króatísk knattspyrnufélög
Hebei

Hebei (kínverska: 河北; rómönskun: Héběi) er  strandhérað í norðurhluta  Alþýðulýðveldisins Kína, staðsett við Bóhaíhaf sem er flói innst í  Gula hafinu. Héraðið nær yfir 78.200 ferkílómetra landsvæði. Það afmarkast í norðvestri af sjálfstjórnarsvæðinu Innri Mongólíu og héruðunum Liaoning í norðaustri, Shandong í suðaustri, Henan í suðri og Shanxi í vestri.

Lítill hluti Hebei, Sanhe og Xianghe-sýslur, er ótengdur hinum landshlutanum héraðsins, og myndar fleyg á milli sveitarfélaganna Beijing og Tianjin. Bæði sveitarfélög Beijing og Tianjin, sem liggja að hvort öðru, voru skorin út úr Hebei héraði.

Nafnið Hebei þýðir bókstaflega „norður af fljótinu“, og vísar til staðsetningar þess norðan við hið mikla Gulafljót.

Höfuðborgin og stærsta borg héraðsins er Shijiazhuang. Hún liggur um 280 km suðvestur af Beijing borg. Höfuðborgin liggur á mótum þriggja járnbrauta: Beijing-Guangzhou (Canton) línunnar, Norður-suður stofnbrautarinnar og járnbrautalínanna til Shanxi og til Shandong.

Menningarlega og efnahagslega er Hebei eitt þróaðasta hérað í Norður-Kína. 

Íbúafjöldi Hebei er yfir 74 milljónir. Flestir eru Han Kínverjar eða um 96 prósent íbúa. Aðrir teljast til þjóðabrota í minnihluta á borð við Manchu, Hui og Mongólar.

Hebei hérað er ríkt af náttúrulegum afurðum, svo sem korni, bómull og ávöxtum. Það var einnig eitt af fyrstu héruðunum Kína til að iðnvæðast. Mikil stálframleiðsla Hebei hefur haft í för með sér alvarlega loftmengun.

Myndir

Tenglar 

 Vefsíða Britannica um Hebei. Inniheldur ýmsar upplýsingar um héraðið t.d. sögu, landslag, skipulag og markverða staði]
 Enskur vefur héraðsstjórnar Hebei.  Inniheldur ýmsar upplýsingar t.d. um sögu, skipulag, fréttir og ferðaþjónustu

Heimildir 

 
 

 
Héruð í Kína
HNK Hajduk Split

Hrvatski Nogometni Klub Hajduk Split (Króatíska knattspyrnufélagið Hajduk Split)  er króatískt knattspyrnufélag. Hajduk þýðir útlagi og löglaus á króatísku. Félagið er staðsett í borginni Split.

Heimaleikirnir hafa verið spilaðir síðan 1979 á Poljud Stadium. Þeirra helstu erkifjendur eru Dinamo Zagreb.

Titlar 
 Prva HNL (8): 1941, 1992, 1993–94, 1994–95, 2000–01, 2003–04, 2004–05
 Júgóslavneskir deildarmeistarar (9): 1927, 1929, 1950, 1952, 1954–55, 1970–71, 1973–74, 1974–75, 1978–79
 Króatíska bikarkeppnin (7): 1993, 1995, 2000, 2003, 2010, 2013, 2022
 Júgóslavneska bikarkeppnin (9): 1967, 1972, 1973, 1974, 1976, 1977, 1984, 1987, 1991
 Króatíski ofurbikarinn (6): 1992, 1993, 1994, 1995, 2004, 2005

Árangur í deild

Þekktir leikmenn 
  Stipe Pletikosa
  Slaven Bilić
  Igor Štimac
  Alen Bokšić
  Robert Jarni
  Niko Kranjčar

Tilvísanir

Tenglar 
 HNK Hajduk Split
 SOCCERWAY
 SOFASCORE
 foot.dk archyvas 
 Transfermarkt
 Globalsportsarchive
 YouTube platforma

Króatísk knattspyrnufélög
Stofnað 1911
Dorados de Sinaloa

Dorados de Sinaloa er mexíkóskt knattspyrnufélag frá Sinaloa. Liðið var stofnað árið 2003. Þeirra helstu erkifjendur eru Club León. Argentínska goðsögnin Diego Maradona þjálfaði liðið um tíma.

Titlar
Ascenso MX: 2
Apertura 2003, Clausura 2007
Copa MX: 1
Apertura 2012

Tengill 
 http://www.doradosfc.com.mx/

Mexíkósk knattspyrnufélög
Heilongjiang

Heilongjiang (kínverska: 黑龙江; rómönskun: Hēilóngjiāng) er hérað í norðausturhluta  Alþýðulýðveldisins Kína. Það er nyrsta og austasta hérað landsins. Það afmarkast í norðri og austri af Rússlandi meðfram Amur fljóti og Ussuri (Wusuli) fljóti, í suðri af kínverska héraðinu Jilin og Innri Mongólíu í vestri. Höfuðborgin og stærsta borg héraðsins er Harbin.

Heilongjiang deilir landamærum að Rússneska sambandsríkinu (Amúrfylki,  Hinu hebreska sjálfstjórnarfylki gyðinga, Kabarovskfylki,  Prímorja fylki og Tsabajkalfylki) í norðri og austri.

Héraðið dregur nafn sitt af fljótinu Amur fljóti (á kínversku Heilong Jiang, sem þýðir „Svartdrekafljót“, og markar landamæri Alþýðulýðveldisins Kína og Rússlands. Heilongjiang markar nyrsta punkt Kína (í Mohe-borg) og einnig þeim austasta (á mótum fljótanna Amur og Ussuri).

Heilongjiang nær yfir þrjá fimmtu þess svæðis í norðausturhéruðunum þremur sem áður voru Mansjúría og hefur meira en þriðjung íbúa svæðisins. Héraðið nær yfir 463.600 ferkílómetra. Árið 2010 voru íbúar héraðsins um 38 miljónir.

Heilongjiang hefur umtalsverða landbúnaðarframleiðslu, og hráefnavinnslu, svo sem timbur, olíu og kol.

Myndir

Tenglar 
 Vefsíða Britannica um Heilongjiang. Inniheldur ýmsar upplýsingar um héraðið t.d. sögu, landslag, skipulag og markverða staði]
 Héraðsstjórn Heilongjiang.

Heimildir 

 
 

 
Héruð í Kína
Bombus lapidarius

Bombus lapidarius er tegund af humlum, ættuð frá Evrópu.

Hún er yfirleitt svört með rauðgulan enda.
Drottningar eru um 20 - 22 mm langar, þernur 12 - 16 mm og druntar 14 til 16 mm. Tungan er meðallöng.

Tilvísanir

Hunangsflugur
532

532 var 32. ár 6. aldar sem hófst á fimmtudegi samkvæmt júlíska tímatalinu. Á þeim tíma var það þekkt innan Rómaveldis sem ræðismannsár Lampadiusar og Probusar eða  sem árið 1285 ab urbe condita.

Atburðir
 11. janúar - Nika-óeirðirnar í Konstantínópel áttu sér stað.
 23. febrúar - Justinianus 1. keisari fyrirskipaði byggingu kirkjunnar Ægisif.
 September - Justinianus 1. undirritaði friðarsamning við Kosrá 1. Persakonung sem batt enda á Íberíustríðið.

Ódagsettir atburðir
 Frankar, undir stjórn Kildeberts 1. og Klóþars 1., réðust á Búrgund.
 Xiao Wu Di tók við sem keisari Norður-Wei við sjálfsmorð An Ding Wang.
 Kóreska konungsríkið Silla lagði undir sig borgríkið Geumgwan Gaya.
 Anno Domini-ártalið var notað í fyrsta sinn.

Fædd
 Áedán mac Gabráin konungur Dál Riata í Skotlandi.
 Guntram, konungur í Búrgund.
 Marius Aventicensis, biskup í Aventicum (d. 596).
 Xiao Mohe, herforingi fyrir Chen-veldið og Sui-veldið.

Dáin
 3. mars - Heilagur Winwaloe, stofnandi klaustursins í Landévennec (f. um 460).
 17. október - Bónifasíus 2. páfi.
 An Ding Wang, keisari Norður-Wei.
 Chang Guang Wang, keisari Norður-Wei.
 Guntheuc, Búrgundaprinsessa.
 Flavíus Hypatíus, ræðismaður í Konstantínópel (tekinn af lífi).
 Jie Min Di, keisari Norður-Wei.
 Pompeius, ræðismaður í Konstantínópel (tekinn af lífi).
 Heilagur Sabbas, sýrlenskur munkur.
531-540
532
Alþjóðafjarskiptasambandið

Alþjóðafjarskiptasambandið (International Telecommunication Union eða ITU) er ein af aðildarstofnunum Sameinuðu þjóðanna sem fæst við upplýsinga- og fjarskiptatækni. Stofnunin var stofnuð árið 1865 sem Alþjóðlega ritsímasambandið og er því ein af elstu alþjóðstofnunum heims sem enn eru við lýði.

Upphaflegur tilgangur sambandsins var að tengja ritsímakerfi milli landa. Hlutverk þess hefur vaxið eftir því sem samskiptatækni hefur þróast. Sambandið tók núverandi nafn upp árið 1934 en þá höfðu talstöðvar- og símasamskipti bæst við sem viðfangsefni þess. Þann 15. nóvember 1947 gerði sambandið samkomulag við hinar nýstofnuðu Sameinuðu þjóðir um að gerast ein af aðildarstofnunum þeirra. Það tók formlega gildi 1. janúar 1949.

Alþjóðafjarskiptasambandið hefur eftirlit með alþjóðlegri notkun fjarskiptatíðnisviðsins, hefur milligöngu um samvinnu um gervihnattaferla, tekur þátt í þróun tæknilegra staðla og vinnur að bættum fjarskiptainnviðum í þróunarlöndum. Það fæst líka við breiðbandsnet, þráðlausa samskiptatækni, leiðarkerfi í flugi og siglingum, útvarpsstjörnufræði, veðurathuganir um gervihnött, sjónvarpsútsendingar og næstu kynslóðar net.

Aðildarríki Alþjóðafjarskiptasambandsins eru 193 talsins, auk um 900 fyrirtækja og stofnana. Ísland varð sjálfstæður aðili að sambandinu þegar landið varð sjálfstætt ríki árið 1918.

Alþjóðastofnanir
Sérstofnanir Sameinuðu þjóðanna
Enska úrvalsdeildin 2016-17

Enska Úrvalsdeildin 2016-17 var  25. tímabil Premier League sem er efsta deild Englands síðan deildin var stofnuð árið 1992. Tímabilið hófst 13. ágúst 2016 og varði til 21. maí 2017.

Chelsea vann sinn fimmta Premier League-titil og sjötta englandsmeistaratitil þegar tveir leikir voru eftir af mótinu eftir 1–0 sigur gegn West Bromwich Albion á útivelli þann 12. maí. 

Leicester City voru ríkjandi meistarar og endaði tímabilið í 12. sæti.

Burnley, Middlesbrough og Hull City voru nýliðar deildarinnar eftir að hafa komist upp um deild árið áður úr ensku meistaradeildinni

Alls tóku tuttugu lið þátt í deildinni, sautján af liðunum frá tímabilinu á undan og þrjú lið sem komust upp um deild úr Ensku meistaradeildinni 2015/16

Leikvangar og staðsetning 
West Ham United flutti sig á nýjan heimavöll Ólympíuleikvanginn  í London sem tekur tæpa 60.010 áhorfendur í sæti. Stoke City tók þá ákvörðun, að frá og með 2016–17 tímabilinu, skyldi leikvangur þeirra skipta um nafn úr Britannia Stadium yfir í Bet365 Stadium.

Þjálfarar og fyrirliðar

Tölfræði

Markahæstir

Heimildir 

Enska úrvalsdeildin
Bombus consobrinus

Bombus consobrinus er tegund af humlum, ættuð frá Evrasíu.  

Hún er yfirleitt svört með gulbrúnt bak og ljósgráan enda. Tungan er löng, og sækir hún aðallega blómasafa (nektar) í venusvögnum.

Myndir

Tilvísanir

Hunangsflugur
Bombus magnus

Bombus magnus er tegund af humlum, útbreidd og algeng um Evrópu. Hún er talin undir B. lucorum complex, en þær geta verið illaðgreinanlegar, jafnvel fyrir sérfræðinga.

Ætt 
Bombus magnus tilheyrir ættkvísl hunangsflugna (Bombus) og undirættinni Bombus sensu stricto, sem telur fimm tegundir í Evrópu: B. terrestris, B. sporadicus, B. lucorum, B. magnus og B. cryptarum. B. magnus er skyldust B. terrestris, B. cryptarum, og B. lucorum, með örfáum illgreinanlegum einkennum til að skilja þær í sundur.  Til dæmis er þar notast við mun á nemum á þreifurum tegundanna.

Tilvísanir

Hunangsflugur
Bombus cryptarum

Bombus cryptarum er tegund af humlum, útbreidd í Evrópu. Hún er talin undir B. lucorum complex, en þær geta verið illaðgreinanlegar, jafnvel fyrir sérfræðinga.

Ætt 
Bombus cryptarum tilheyrir ættkvísl hunangsflugna (Bombus) og undirættinni Bombus sensu stricto, sem telur fimm tegundir í Evrópu: B. terrestris, B. sporadicus, B. lucorum, B. cryptarum og B. magnus. B. cryptarum er skyldust B. terrestris, B. magnus, og B. lucorum, með örfáum illgreinanlegum einkennum til að skilja þær í sundur.  Til dæmis er þar notast við mun á nemum á þreifurum tegundanna.

Tilvísanir

Hunangsflugur
Detroit Red Wings

Detroit Red Wings er íshokkí lið frá Detroit í Bandaríkjunum. Liðið leikur í National Hockey League.

Heimildir 
 heimasíða.
Íþróttalið frá Detroit
Bandarísk Íshokkífélög
NHL
Boston Bruins

Boston Bruins er eitt íshokkí félag frá Boston í Bandaríkjunum þeir spila í NHL. Þeir eru eitt af sigursælustu liðum deildarinnar, með sex Stanley Cup titla.

Leikmannahópur 

Markverði
 30  Tim Thomas
 35  Manny Fernandez

Bakverðir
   6  Dennis Wideman
 21  Andrew Ference
 33  Zdeno Chara – Fyrirliði
 34  Shane Hnidy
 41  Andrew Alberts
 44  Aaron Ward
 45  Mark Stuart

Sóknarmenn
 11  Per-Johan Axelsson
 12  Chuck Kobasew
 16  Marco Sturm
 17  Milan Lucic
 18  Stéphane Yelle
 22  Shawn Thornton
 27  Peter Schaefer

 37  Patrice Bergeron – Fyrirliði
 42  Blake Wheeler
 46  David Krejci

 53  Jeremy Reich

 60  Vladimir Sobotka
 73  Michael Ryder
 81  Phil Kessel
 91  Marc Savard (meiddur)

Heimasíða 
 https://www.nhl.com/bruins
Bandarísk Íshokkífélög
NHL
Íþróttafélög frá Boston
Zhejiang

Zhejiang (kínverska: 浙江; rómönskun: Zhèjiāng) er hérað á austurströnd  Alþýðulýðveldisins Kína. Sem strandhérað liggur Zhejiang við Austur-Kínahaf en handan þess liggja Ryukyu-eyjar. Það er síðan afmarkað af héruðunum Fujian í suðri, Jiangxi í suðvestri, Anhui í norðvestri og Jiangsu í norðri, og borghéraðinu Sjanghæ í norðaustri. Héraðið nær yfir 101.800 ferkílómetra.

Nafn héraðsins er dregið af aðalfljóti þess Qiantang-fljóti sem rennur að ósum Hangzhou-flóa. Fljótið hér áður Zhe Jiang („Krókótt áin“) og gaf héraðinu nafn. 

Um aldir hefur Zhejiang verið ein af stóru menningar- og bókmenntamiðstöðvum Kína. Landslag héraðsins er þekkt fyrir mikla fegurð. 

Landsvæði Zhejiang var stjórnað af konungsríkinu Yue. Qin keisaraveldið innlimaði það síðar árið 222 f.Kr. Á tímum Ming og Tjingveldanna urðu hafnir Zhejiang mikilvægar miðstöðvar alþjóðaviðskipta. Stærsti hluti héraðsins var hernuminn af Japan í seinna kínverska-japanska stríðinu (1937–1945). Eftir ósigur Japans og valdatöku Maó Zedong staðnaði efnahagur Zhejiang mjög.

En eftir efnahagsumbætur síðari ára í Kína, hefur Zhejiang dafnað og er nú talið eitt af auðugustu héruðum Kína. Þrátt fyrir að vera ein minnsta stjórnsýslueiningin meðal héraða Kína, er héraðið engu að síður eitt af þeim þéttbýlli og efnaðri. Það er stundum sagt „burðarás Kína“ þar sem það er stór driffjöður í kínverska hagkerfinu.

Hagkerfi Zhejiang byggist á raf- og efnaiðnaði, framleiðslu textíls, matvæla og byggingarefnis. Héraðið þykir mjög framarlega í framleiðni landbúnaðar og er leiðandi í teframleiðslu og fiskveiða í Kína.

Íbúar Zhejiang héraðsins eru 57 milljónir. Höfuðborg þess og stærsta borgin er Hangzhou. Meðal annarra athyglisverðra borga héraðsins eru Ningbo og Wenzhou. 

Héraðið er einnig fæðingarstaður nokkurra athyglisverðra einstaklinga, þar á meðal leiðtoga kínverska þjóðernissinna Chiang Kai-shek og athafnamannsins Jack Ma.

Myndir

Tenglar 

 Vefsíða Britannica um Zhejiang. Inniheldur ýmsar upplýsingar um héraðið t.d. sögu, landslag, skipulag og markverða staði.
 Héraðsstjórn Zhejiang. Inniheldur margvíslegar upplýsingar t.d. um sögu, skipulag, fréttir og ferðaþjónustu

Heimildir

Tilvísanir 

Héruð í Kína
Ronaldo

Ronaldo getur átt við:

Cristiano Ronaldo, portúgalskur knattspyrnumaður.
Ronaldo (Ronaldo Luís Nazário de Lima), brasilískur knattspyrnumaður. 
Ronaldinho (Ronaldo de Assis Moreira), brasilískur knattspyrnumaður.
Ronaldo Rodrigues de Jesus, brasilískur knattspyrnumaður.

Aðgreiningarsíður
Ronaldo (fæddur 1976)

Ronaldo eða Ronaldo Luís Nazário de Lima er brasilískur fyrrum knattspyrnumaður og núverandi viðskiptamaður. Hann spilaði sem framherji fyrir meðal annars Real Madrid, FC Barcelona og Inter Milan. Ronaldo vann gullknöttinn 1997 og 2002 og var valinn FIFA leikmaður ársins þrívegis (1996, 1997, 2002). Hann þótti afar heilsteyptur leikmaður með mikið vald á knettinum. Hnémeiðsli settu strik á ferilinn hans.

Ronaldo varð markakóngur HM 1998 og er þriðji hæsti markaskorari Brasilíu. Fyrsta landsliðsmark kom á móti Íslandi í vináttuleik árið 1994. Ronaldo á 51% hlut í Real Valladolid. 

Brasilískir knattspyrnumenn
Fólk fætt árið 1976
Verðlaunahafar Gullknattarins